Patru adulți și un copil au fost răniți în coliziunea între două autoturisme. Accidentul s-a produs, vineri, pe DN 2B, în localitatea buzoiană Gălbinaşi.
Două autoturisme, care se deplasau pe direcţia Brăila către Buzău, conduse de un şofer buzoian, de 38 de ani, şi o șoferiță, de 26 de ani, din Gălbinaşi, au intrat în coliziune.
„Accidentul s-a soldat cu rănirea unui minor de 4 ani, din maşina şoferiţei, rănirea conducătorului auto de 38 de ani şi a trei pasageri din maşina acestuia, două femei şi un bărbat, cu vârste cuprinse între 37 şi 80 de ani. Persoanele rănite au fost preluate de ambulanţă şi transportate la spital pentru îngrijiri medicale”, a transmis IPJ Buzău.
Polițiștii au întocmit dosar penal.